Boomi ry

Normi ry: Lecklé Oy excursio
2025-10-08 17:00 - 20:00 (Europe/Helsinki)
Mitä: Normi ry:n excu Lecklélle!
Kenelle: Kaikille verotuksesta kiinnostuneille opiskelijoille!
Missä: Lecklén toimitiloissa Tampereella osoitteessa Satakunnankatu 22 E 2. krs.
Milloin: Keskiviikkona 8.10.2025 klo 17:00-20:00
Ilmoittautuminen: Kide.app 25.9. klo 12
Tervetuloa yhdessä Normin kanssa yritysvierailulle tutustumaan Leckléen yrityksenä, sen eri palveluihin ja erityisesti arvonlisävero- ja tuloveroveropraktiikoihin!
Yritysvierailun aikana pääset kuulemaan eri asiantuntijoidemme inspiroivia uratarinoita, mitä veroasiantuntijan työ on käytännössä sekä minkälaisia uramahdollisuuksia Lecklé tarjoaa vero-oikeuden ja yritysjuridiikan opiskelijoille. Luvassa on myös leikkimielinen veroaiheinen kilpailu. Tarjolla on illan aikana pizzaa, viiniä ja muuta naposteltavaa.
Lecklé on työllistänyt useampia Tampereen yliopistossa vero-oikeutta ja yritysjuridiikkaa opiskelleita asiantuntijoita. Tarjolla on siis hyvin konkreettinen mahdollisuus päästä kuulemaan minkälaisiin tehtäviin kyseinen pääaine voi johdattaa!
Paikkoja on tarjolla hyvin rajallinen määrä, joten kannattaa toimia nopeasti ja ilmoittautua mukaan! Huomioithan, että ilmoittautuminen on sitova.
Mikä Lecklé? Tarjoamme laadukasta ja kustannustehokasta vero- ja liikejuridiikan osaamista, strategia- ja yritysjärjestelypalveluita sekä HR-konsultointia kokonaisvaltaisesti suunnittelusta toteutukseen.
Olemme valtakunnallinen toimija ja avustamme asiakkaitamme ympäri Suomen. Toimistomme sijaitsevat Tampereella, Helsingissä, Jyväskylässä, Seinäjoella ja Oulussa. Suunnittelemme, johdamme ja toteutamme noin 50 henkilön tiimillämme ratkaisuja, jotka tukevat asiakkaan liiketoimintaa, omistajastrategiaa ja osaltaan mahdollistavat tavoitteiden saavuttamisen.
Työskentelemme asiakkaan edun edistämiseksi asianmukaisessa laajuudessa ja asianmukaisella veloituksella. Välittäminen, välittömyys ja joustavuus ovat keskeisiä toimintatapojamme.
